Source: https://mikkeli.cloudnc.fi/fi-FI/Toimielimet/Kaupunginvaltuusto/Kokous_1632020/Etelaisen_aluekoulun_hankesuunnitelma(29756)
Timestamp: 2020-08-15 20:24:05+00:00
Document Index: 23726435

Matched Legal Cases: ['kko ', 'kko ', '§ 51', '§ 28', 'kko ', 'kko ', 'kko ', 'kko ']

Kaupunkiympäristölautakunta on käsitellyt asiaa 5.3.2020 kokouksessaan.
Kaupunginhallitus esittää kaupunginvaltuustolle, että Eteläinen aluekoulu suunnitellaan hankesuunnitelman mukaisella tilaohjelmalla jaettuna urakkana kaupungin omaan taseeseen. Uusi aluekoulu tulee kuitenkin toteuttaa materiaaliratkaisultaan puun ja betonin parhaita ominaisuuksia hyödyntäen. Valtatien suuntaan näkyvän liikuntasalin ulkovaippa rakennetaan massiivipuusta. Lisäksi puuta hyödynnetään mahdollisimman paljon rakennuksen sisätiloissa pintamateriaalina sekä täydentävissä rakennusosissa ja kalusteissa.
Asiasta käydyn keskustelun aikana Jyrki Koivikko esitti Armi Salo-Oksan kannattamana, että asia jätetään pöydälle.
Puheenjohtaja totesi, että on tehty esittelijän esityksestä poikkeava kannatettu esitys asian jättämisestä pöydälle ja esitti asian ratkaistavaksi äänestyksellä siten, että ne, jotka kannattavat asian käsittelyn jatkamista tässä kokouksessa, äänestävät Jaa ja ne, jotka kannattavat Jyrki Koivikon esitystä asian jättämisestä pöydälle, äänestävät Ei. Äänestysesitys hyväksyttiin ja suoritetussa äänestyksessä annettiin 7 jaa ääntä (Kirsi Olkkonen, Petri Pekonen, Arto Seppälä, Minna Pöntinen, Soile Kuitunen, Pekka Pöyry, Jarno Strengell) ja 4 ei ääntä (Jyrki Koivikko, Armi Salo-Oksa, Mali Soininen, Jukka Pöyry). Puheenjohtaja totesi, että asian käsittelyä jatketaan tässä kokouksessa.
Jukka Pöyry esitti, että koulu rakennetaan betonista. Koska kukaan ei kannattanut esitystä, se raukesi.
Pekka Pöyry esitti Kirsi Olkkosen, Jarno Strengellin, Minna Pöntisen ja Soile Kuitusen kannattamana, että "Kaupunginhallitus esittää kaupunginvaltuustolle, että Urpolan uuden aluekoulun on oltava kaupunkiympäristölautakunnan päätöksen ja perustelujen mukaisesti puukoulu. Koulusta on suunniteltava toimiva ja nykyaikainen koulukiinteistö. Muita materiaaleja käytetään mahdollistamaan rakennustekniset seikat sekä korostamaan kokonaisuuden toimivuutta ja nykyaikaisuutta. Materiaalien yhdistäminen ja uudet kombinaatiot ovat avainasemassa. Puun osuuden on oltava niin suuri, että voidaan aidosti puhua puukoulusta."
Puheenjohtaja totesi, että on tehty esittelijän esityksestä poikkeava kannatettu esitys ja esitti asian ratkaistavaksi äänestyksellä siten, että ne, jotka kannattaat esittelijän esitystä, äänestävät Jaa ja ne, jotka kannattavat Pekka Pöyryn esitystä, äänestävät Ei. Äänestysesitys hyväksyttiin ja suoritetussa äänestyksessä annettiin 4 jaa ääntä (Mali Soininen, Armi Salo-Oksa, Jyrki Koivikko, Jukka Pöyry) ja 7 ei ääntä (Soile Kuitunen, Minna Pöntinen, Kirsi Olkkonen, Petri Pekonen, Pekka Pöyry, Arto Seppälä, Jarno Strengell). Puheenjohtaja totesi, että Pekka Pöyryn esitys on tullut kaupunginhallituksen päätökseksi.
Merkitään, että projektipäällikkö Juha Härkönen ja rakennuttajapäällikkö Heidi Vanhanen selostivat asiaa kaupunginhallitukselle.
Merkitään, että Armi Salo-Oksa, Mali Soininen ja Jyrki Koivikko jättivät asiasta eriävän mielipiteen.
Jyrki Koivikko, Armi Salo-Oksa ja Mali Soininen:
Päätös ei huomio Mikkelin kaupungin yhä haastavampaa taloustilannetta eikä pysy annetussa raamissa. Myös kaupunkiympäristölautakunnan asiaan liittyvissä aluetalousvaikutuksen arvioinneissa on itsessään ristiriitaisia perusteluja.
Kaupunkiympäristölautakunta, 5.3.2020
lautakunnat pitävät tärkeänä rakennushankkeen käynnistymistä mahdollisimman pikaisesti, jotta käyttäjät saisivat terveelliset, turvalliset ja opetussuunnitelman mukaiset tilat käyttöönsä
Hankesuunnittelutyöryhmä esittää, että koulu toteutetaan betonielementtirakenteisena ja uretaanieristeillä. Kaupunginhallitus palautti hankesuunnitelman uudelleen valmisteltavaksi 10.2.2020 § 51, niin että puukoulun kustannus- ja aluevaikutukset on selvitettävä nykyisiä arvioita tarkemmin sekä valtion tuki puurakentamisen tukemiseen. Asiantuntijalausuntojen jälkeen kaupunkiympäristölautakunta esitti kaupunginhallitukselle 5.3.2020 § 28, että eteläinen aluekoulu rakennetaan puusta. Laaditut lausunnot ovat tämän pykälän liitteenä.
Hankesuunnitelman mukaisen betonirakenteisen uudisrakennuksen kustannusarvio on noin 26,7 milj. euroa (alv 0 %) ja irtaimistohankintojen (kalusteet + varusteet) 1,7 milj. euroa (alv 0 %).
Mikäli hanke toteutetaan massiivipuisena, tulee kasvanut kustannus huomioida taloussuunnitteluvuosilla. Arvio kasvavasta investointikustannuksesta on noin 2,2 miljoonaa euroa. Lisäksi ylläpitokustannusten osuus 25 vuoden laskenta-ajalla on noin 150 000 euroa enemmän vuodessa massiivipuisena, kuin betonirakenteisena. Lopullisen kustannustason määrittää mm. suunnittelu- ja toteutusratkaisu, vallitseva markkinatilanne ja toteutusaika.
Kaupunginhallitus esittää kaupunginvaltuustolle, että Urpolan uuden aluekoulun on oltava kaupunkiympäristölautakunnan päätöksen ja perustelujen mukaisesti puukoulu. Koulusta on suunniteltava toimiva ja nykyaikainen koulukiinteistö. Muita materiaaleja käytetään mahdollistamaan rakennustekniset seikat sekä korostamaan kokonaisuuden toimivuutta ja nykyaikaisuutta. Materiaalien yhdistäminen ja uudet kombinaatiot ovat avainasemassa. Puun osuuden on oltava niin suuri, että voidaan aidosti puhua puukoulusta.
Asiasta käydyn keskustelun aikana valtuutettu Pekka Pöyry esitti valtuutettujen Armi Salo-Oksan, Soile Kuitusen ja Jyrki Koivikon kannattamana, että "Kaupunginvaltuusto hyväksyy laaditun hankesuunnitelman (3.12.2019) muilta osin kuin päämateriaalin osalta. Urpolaan rakennettavasta eteläisestä aluekoulusta tulee puukoulu. Uusi aluekoulu toteutetaan hybridikonseptina, puun ja betonin parhaita ominaisuuksia hyödyntäen. Suunnittelun lähtökohtana on, että kustannustaso säilytetään alkuperäisen hankesuunnitelman mukaisena 28,5 meur irtaimistohankintoineen.”
Asiasta käydyn keskustelun aikana valtuutettu Jaakko Väänänen esitti valtuutettu Raimo Heinäsen, varavaltuutettu Jaana Strandmanin ja valtuutettujen Jukka Pöyryn ja Jussi Marttisen kannattamana asian palauttamista uuteen valmisteluun.
Puheenjohtaja totesi, että on tehty kaupunginhallituksen esityksestä poikkeava kannatettu esitys asian palauttamisesta uuteen valmisteluun ja esitti asian ratkaistavaksi äänestyksellä siten, että ne, jotka kannattavat asian käsittelyn jatkamista tässä kokouksessa äänestävät jaa ja ne, jotka kannattavat valtuutettu Jaakko Väänäsen esitystä asian palauttamisesta uuteen valmisteluun äänestävät ei. Äänestysesitys hyväksyttiin ja suoritetussa äänestyksessä annettiin 43 jaa ääntä ja 8 ei ääntä. Puheenjohtaja totesi, että asian käsittelyä jatketaan tässä kokouksessa. Liite 7.
Asiasta käydyn keskustelun aikana valtuutettu Marita Hokkanen esitti valtuutettu Hannu Tullisen kannattamana, että aluekoulu rakennetaan alkuperäisen hankesuunnitelman mukaisesti betonista.
Julistettuaan keskustelun päättyneeksi puheenjohtaja totesi, että on tehty kaupunginhallituksen esityksestä kaksi poikkeavaa kannatettua esitystä ja esitti asian ratkaistavaksi äänestyksellä siten, että ensin äänestetään valtuutettujen Pekka Pöyryn ja Marita Hokkasen esityksistä. Ne jotka kannattavat Pekka Pöyryn esitystä äänestävät jaa ja ne, jotka kannattavat Marita Hokkasen esitystä äänestävät ei ja sen jälkeen voittanut esitys asetetaan kaupunginhallituksen esitystä vastaan. Äänestysesitys hyväksyttiin ja suoritetussa äänestyksessä annettiin 42 jaa ääntä, 8 ei ääntä ja yksi tyhjä ääni. Liite 8.
Puheenjohtaja totesi, että Pekka Pöyryn esitys on voittanut ja se asetetaan kaupunginhallituksen esitystä vastaan siten, että ne, jotka kannattavat kaupunginhallituksen esitystä äänestävät jaa ja ne, jotka kannattavat Pekka Pöyryn esitystä äänestävät ei. Äänestysesitys hyväksyttiin ja suoritetussa äänestyksessä annettiin 16 jaa ääntä, 34 ei ääntä ja yksi tyhjä ääni. Liite 9.
Puheenjohtaja totesi, että Pekka Pöyryn esitys on tullut kaupunginvaltuuston päätökseksi.
Merkitään, että äänestysluettelot liitetään pöytäkirjaan. Liitteet 7-9.
Merkitään, että kiinteistöjohtaja Jarkko Hyttinen ja projektipäällikkö Juha Härkönen poistuivat kokouksesta tämän pykälän käsittelyn jälkeen.
Asumisen ja toimintaympäristön palvelualue/Jouni Riihelä, Jarkko Hyttinen, Juha Härkönen, Heidi Vanhanen, sivistyksen ja hyvinvoinnin palvelualue/Virpi Siekkinen, Seija Manninen
Liite Kv Eteläinen aluekoulu, hankesuunnitelma.pdf (pdf, 7137 kt)
Liite Kv Runkovaihtoehtojen materiaalivertailu, Sitowise Oy.pdf (pdf, 472 kt)
Liite Kv Materiaalivalinnan ympäristövaikutukset, ilmastokoordinaattori.pdf (pdf, 5785 kt)
Liite Kv Runkovaihtoehtojen kustannusvertailu, Suomen Controlteam Oy.pdf (pdf, 467 kt)
Liite Kv Materiaalivalinnan aluetaloudelliset vaikutukset, Miksei Oy.pdf (pdf, 734 kt)
Liite Kv Puurakentaminen lausunto 28.2.2020, projektipäällikkö Matti Kilpiäinen.pdf (pdf, 308 kt)
Äänestysluettelo.pdf (pdf, 55 kt)